Број:01-3-171

Датум:09.04.2024. године

На основу члана 16. Статута Медицинског факултета Фоча број 01-3-312 од 06.09.2023. године и члана 51. Правилника о студирању на трећем циклусу студија на Универзитету у Источном Сарајеву број 01-С-550-1-VII/19 од 26.12.2024. године, на сједници Вијећа одржаној 09.04.2024. године, усвојен је

П Р А В И Л Н И К

О студирању на трећем циклусу студија на Медицинском факултету у Фочи

Члан 1.

Овим Правилником се уређује поступак пријаве докторске дисертације студената трећег циклуса студија, прије подношења пријаве теме Научно-наставном вијећу Медицинског факулета Фоча, као и остала питања која нису регулисана Правилником о студирању на трећем циклусу студија на Универзитету у Источном Сарајеву број 01-С-550-1-VII/19 од 26.12.2024. године.

Члан 2.

Документација коју је кандидат предао (приједлог пројекта докторске дисертације и библиографија кандидата и предложеног ментора) се достављају руководиоцу докторских студија.

Руководилац докторских студија, по потреби уз консултације са члановима Комисије за студијски програм трећег циклуса студија, разматра научни аспект, предвиђену методологију рада и актуелност предложене теме и о томе даје своје мишљење.

Члан 3.

Након позитивног мишљења из члана 2. ове Одлуке комплетна документација се доставља Етичком комитету Медицинског факултета у Фочи.

По добијању сагласности Етичког комитета, документација се доставља Научно-наставном вијећу Медицинског факултета.

Члан 4.

На захтјев кандидата и уз сагласност ментора, декан даје сагласаност да докторска дисертација може бити написана и јавна одбрана одржана и на енглеском језику.

Члан 5.

Одлуком Научно-наставног вијећа може бити формирана Секција студената докторских студија у циљу давања приједлога, препорука и мишљења у циљу унапређења студија.

Предсједника и замјеника предсједника секције докторских студија именује Научно-наставно вијеће на период од 4 године.

Правилник о раду Секције студената докторских студија доноси Научно – наставно вијеће.

Чланови секције могу бити студенти докторских студија Медицинског факултета у Фочи.

Члан 6.

(1) Наставници, потенцијални ментори, који до тада нису имали менторство, обавезни су присуствовати едукацији из ове области-тренинг за менторе који организују и воде продекан за науку и руководилац докторских студија у складу са планом и програмом који на њихов захтјев усваја Научно-наставно вијеће.

(2) Именовани ментори су у обавези, на позив продекана за науку и руководиоца докторских студија, једном годишње, поднијети извјештај о раду са кандидатом, односно извјештај о напредовању докторанта, за тражени временски период, на прописаном обрасцу.

Члан 7.

Студенти докторских студија могу декану поднијети приговор на органзацију и реализацију докторских студија.

Декан, продекан за науку и руководилац докторских студија разматрају приговор у року од 8 дана од дана подношења.

Члан 8.

Кандидату се може по процедури именовања ментора, именовати други наставник за ментора уколико се сарадња не одвија на одговарајући / адекватан начин.

Захтјев за промјену ментора могу поднијети и кандидат и ментор и исти мора бити образложен.

Захтјев из става 1. разматрају декан, продекан за науку и руководилац докторских студија и своје мишљење достављају Вијећу Факултета.

Члан 9.

Правилник ступа на снагу осмог дана од дана објаве на интернет страници Медицинског факултета.

Достављено: Предсједник Вијећа

1.Интернет страница Проф.др Дејан Бокоњић

2.Материјали Вијећа

3.А/А